《无题》
宋代·汪晫

农夫只合老山林，辜负时卿一寸心。
老矣不堪持手板，死时何用覆斜衾。
有人称善名非细，对客无惭乐最深。
回首暮云山黯淡，谁能更听伯牙琴。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。